**SHTOJCA 1**

**REGJISTRAT DHE LLOJET E LËNDËVE**

**1. Përdorimi i regjistrave në SMIL**

Regjistrimi elektronik i lëndëve gjyqësore (në SMIL), bëhet sipas Udhëzimeve të miratuara nga KGJK.

**2. Përdorimi i regjistrave manual**

1. Gjykata mban regjistrat manual paralel me regjistrat elektronik në SMIL.

2. Largimi i regjistrave manual nga përdorimi bëhet me vendim të KGJK, pasi të jenë plotësuar kushtet për digjitalizim të plotë të regjistrave.

3. Llojet e regjistrave manual te gjykatave janë te bashkangjitura në aneksin kësaj rregulloreje.

**2.1 Regjistrat manual në Gjykatë Supreme në bazë të llojit të lëndës**

Gjykata Supreme mban regjistrat për lëndët:

**-GjPSH** (Për Pranimin e Shkresave Gjyqësore); ky regjistër evidenton pranimin e çdo shkrese nga jashtë, si: padi, propozim, kërkesë, parashtresë dhe çdo lloj lënde që hyn në gjykatë.

**-GjA** (Administratë Gjyqësore)**;** ky regjistër evidenton të gjitha shkresat të cilat nuk gjejnë vend për regjistrim në regjistrat e rregullt e që dalin nga ana e kryetarit si dhe përgjegjet e ndryshme që kthehen në mënyrë administrative nga administrata gjyqësore. Këto janë:

a) shkresat e natyrës organizative;

b) dhënia e ndihmës juridike;

c) gjyqtarët porotë;

d) interpretët dhe ekspertët;

e) përjashtimi, delegimi i gjyqtarëve;

f) raportet;

g) të ndryshme.

**-PML** (Kërkesë për Mbrojtjen e Ligjshmërisë Penale) - ky regjistër evidenton kërkesat për mbrojtjen e ligjshmërisë penale të cilat i parashtron pala apo prokurori.

**-PZD** (Zbutje e Dënimit Penal); ky regjistër evidenton kërkesat për zbutjen e dënimit nga pala.

**-Rev I & Rev II**(Revizion I dhe Revizion II) - ky regjistër evidenton kërkesat për revizion nga pala e pakënaqur, ku gjykata të shkallës së parë janë gjykatat Komunale/Themelore dhe gjykatat e

Qarkut/Apelit.

**-KML**( Kërkesë për Mbrojtjen e Ligjshmërisë Kundërvajtëse) - ky regjistër evidenton kërkesat për mbrojtjen e ligjshmërisë kundërvajtëse të cilin e parashtron prokurori.

**-CML** (Kërkesë për Mbrojtjen e Ligjshmërisë, Civile) - ky regjister evidenton kërkesat për

mbrojtjen e ligjshmërisë civile të parashtruara nga Prokurori i Shtetit.

**-CPP** (Përsëritje e Procedurës Civile) - ky regjistër evidenton kërkesat për përseritjen e procedurës civile të parashtruara nga pala.

**-ERev** ( Revizion Ekonomik) - ky regjistër evidenton kërkesën për revizion për lëndë nga departamenti për çështje ekonomike.

**-EML** (Kërkesë për Mbrojtjen e Ligjshmërisë, Ekonomike) - ky regjistër evidenton kërkesat e Prokurorit të Shtetit për mbrojtjen e ligjshmërisë për lëndët që vijnë nga departamenti ekonomik i gjykatës së Apelit.

**-ARJ** (Rishqyrtim i Jashtëzakonshëm Administrativ) - ky regjistër evidenton kërkesat për

rishqyrtim të jashtëzakonshëm për lëndët administrative.

**-APP** (Rishikim i Procedurës Administrative ) - ky regjistër evidenton kërkesat e paraqitura nga pala për përseritjet e procedurës kundër vendimeve të gjykatës Supreme.

**-AML** (Kërkesë për Mbrojtje të Ligjshmërisë, Administrative ) - ky regjistër evidenton kërkesat për mbrojtje të ligjshmërisë të paraqitura nga prokurori i shtetit kundër vendimeve të gjykatës Supreme në lëndë administrative.

**-MGJ** (Mbrojtje Gjyqësore) - ky regjistër evidenton kërkesat për mbrojtje gjyqësore administrative.

**-ARev** (Revizion Administrativ) - ky regjistër evidenton kërkesat për revizion kundër vendimeve të gjykatës Supreme.

**-UGJK** (Urdhëresë Gjyqësore Konfidenciale) - ky regjistër evidenton kërkesat e sjellura nga

Agjensioni Kosovar i Intelegjencës.

**-AC-AKP**(Ankesat e Agjensionit Kosovar të Pronës) - ky regjistër evidenton:

a) Kërkesat e pronësisë lidhur me pronën e paluajtshme private duke përfshirë pronën bujqësore dhe komerciale dhe

b) Kërkesat lidhur me të drejtat mbi shfrytëzimin e pronës së paluajtshme private, duke përfshirë pronën bujqësore dhe komerciale ku paditësi aktualisht nuk është në gjendje të ushtrojë të

drejtat e tilla pronësore.

**-Arkivës,** ky regjister evidenton:

a) pranimin e lëndëve në arkivë dhe

b) lëvizjen e lëndeve jashtë arkivës.

**2.2 Regjistrat manual në Dhomës së Posaçme**

Dhoma e Posaçme e gjykatës Supreme mban regjistrat për lëndët:

**-GjPSH** (Për Pranimin e Shkresave Gjyqësore); ky regjistër evidenton pranimin e çdo shkrese nga jashtë: padi, propozim, kërkesë, parashtresë dhe çdo lloj lënde që hyn në gjykatë.

**-GjA** (Administratë Gjyqësore)**;** ky regjistër evidenton të gjitha shkresat të cilat nuk gjejnë vend për regjistrim në regjistrat e rregullt e që dalin nga ana e kryetarit si dhe përgjegjet e ndryshme

që kthehen në mënyrë administrative nga administrata gjyqësore. Këto janë:

a) Shkresat e natyrës organizative;

b) dhënia e ndihmës juridike;

c) gjyqtarët porotë;

d) përkthyesit/interpretët dhe ekspertët;

e) përjashtimi, delegimi i gjyqtarëve;

f) raportet;

g) të ndryshme.

**C – I:** ky regjistër evidenton paditë e privatizimit;

**C – II:** ky regjistër evidenton ankesat në listat e punëtorëve;

**C – III:** ky regjistër evidenton paditë pronësore;

**C – IV:** ky regjistër evidenton paditë e likuidimit;

**C – V:** ky regjistër evidenton lëndët e riorganizimit;

**CA – I:** ky regjistër evidenton ankesat kundër aktvendimeve të Dhomës së Posaçme;

**CA – II:**ky regjistër evidenton ankesat kundër aktvendimeve të gjykatave tjera.

**CN** (Civile të Ndryshme); ky regjistër evidenton kërkesat për tërheqjen e lëndëve dhe shqyrtimet e kërkesave të ndryshme nga palët.

**-Arkivës:** ky regjistër evidenton:

a) Pranimin e lëndëve në arkivë dhe

b) lëvizjen e lëndëve jashtë arkivës.

**2.3 Regjistrat manual në Gjykatës së Apelit në bazë të llojit të lëndës**

Gjykata e Apelit mban regjistrat për lëndët:

**-GjPSH** (Për Pranimin e Shkresave Gjyqësore) - ky regjistër evidenton pranimin e çdo shkrese nga jashtë: padi, propozim, kërkesë, parashtresë dhe çdo lloj lënde që hyn në gjykatë.

**-GjA** (Administratë Gjyqësore) -ky regjistër evidenton të gjitha shkresat të cilat nuk gjejnë vend për regjistrim në regjistrat e rregullt, e që dalin nga ana e kryetarit si dhe përgjegjet e ndryshme që kthehen në mënyre administrative nga administrata gjyqësore. Këto janë:

a) Shkresat e natyrës organizative;

b) dhënia e ndihmës juridike;

c) gjyqtarët porotë;

d) përkthyesit/interpretët dhe ekspertët;

e) përjashtimi, delegimi i gjyqtarëve;

f) raportet;

g) të ndryshme.

**-PA 1**(Ankesë Penale ) - ky regjistër evidenton të gjitha ankesat penale që vijnë kundër aktgjykimit nga gjykata Themelore.

**-PA2** (Ankesë për Shkallën e Tretë Penale) - ky regjistër evidenton ankesat kundër aktgjykimeve të shkallës së dytë, gjegjësisht ato që kanë dënime kapitale mbi 20 vjet burgim.

**-PAKR** (Ankesë Penale për Krime të Rënda) - ky regjistër evidenton të gjitha lëndët penale që

vijnë me ankesë kundër aktgjykimit nga departamenti i krimeve të rënda nga gjykatat Themelore.

**-PN** (Penale të Ndryshme) - ky regjistër evidenton të gjitha lëndët që nuk zënë vend në regjistrat e rregullt të lëmisë penale, si dhe:

a) Kërkesa për shtyerjen e ekzekutimit të dënimit;

b) kërkesat për përjashtimin e gjyqtarit që vijnë nga Gjykata Themelore.

c) delegim kompetencash nga një gjykatë në tjetrën.

**-PAM** (Ankesë Penale për të Mitur ) - ky regjistër evidenton të gjitha ankesat kundër akgjykimeve/ aktvendimeve nga gjykatat Themelore të Kosovës për lëndët që i parasheh Ligji penal për të mitur i Kosovës.

**-CA** (Ankesë Civile) - ky regjistër evidenton të gjitha lëndët civile me ankesë kundër aktgjykimit/

aktvendimit që vijnë nga gjykatat Themelore.

**-CN** (Civile të Ndryshme ) - ky regjistër evidenton të gjitha lëndët që nuk zënë vend në regjistrat e rregulltë të lëmisë civile si dhe:

a) Kërkesat për delegim kompetencash;

b) kërkesa për përjashtim të gjyqtarit.

**-EA** (Ankesë Ekonomike) - ky regjistër evidenton të gjitha ankesat ekonomike kundër vendimeve të departamentit ekonomik të gjykatës Themelore.

**-EN** (Ekonomike të Ndryshme) - ky regjistër evidenton të gjitha lëndët që nuk zënë vend në regjistrat e rregullt të lëmisë ekonomike, si dhe:

a) Kërkesat për konflikt kompetencash territoriale dhe

b) kërkesat për përjashtim gjyqtarësh.

**-AA** (Ankesë Administrative) - ky regjistër evidenton ankesat që bëhen kundër vendimeve administrative të nxjerra nga departamenti për çështje administrative, pranë gjykatës Themelore.

**-AN** (Administrative të Ndryshme) - ky regjistër evidenton të gjitha lëndët që nuk zënë vend në regjistrat e rregullt të lëmisë administrative, si dhe :

a) Kërkesat për konflikt kompetencash territoriale dhe b) kërkesat për përjashtim gjyqtarësh.

**-KA**(Ankesë për Kundërvajtje) - ky regjistër evidenton çdo ankesë që parashtrohet kundër vendimit të shkallës së parë në gjykatat Themelore.

**-KN** (Kundërvajtje të Ndryshme) - ky regjistër evidenton të gjitha lëndët që nuk zënë vend në

regjistrat e rregullt të lëmisë kundërvajtëse, si dhe:

a) Kërkesat për konflikt kompetecash territoriale dhe

b) kërkesat për përjashtim gjyqtarësh.

**-Arkivës:** ky regjistër evidenton:

a) pranimin e lëndëve në arkivë dhe

b) lëvizjën e lëndëve jashtë arkivës.

**2.4 Regjistrat manual në Gjykatës Themelore në bazë të llojit të lëndës**

Gjykatat Themelore mbajnë regjistrat për lëndët:

**-GjPSH** (Për Pranimin e Shkresave Gjyqësore) - ky regjistër evidenton pranimin e çdo shkrese nga jashtë: padi, propozim, kërkesë, parashtresë dhe çdo lloj lënde që hyn në gjykatë.

**-GjA**(Administratë Gjyqësore) - ky regjistër evidenton të gjitha shkresat të cilat nuk gjejnë vend për regjistrim në regjistrat e rregullt e që dalin nga ana e kryetarit si dhe përgjegjet e ndryshme

që kthehen në mënyre administrative nga administrata gjyqësore. Ato janë:

a) shkresat e natyrës organizative;

b) dhënia e ndihmës juridike;

c) gjyqtarët porotë;

d) interpretët dhe ekspertët;

e) përjashtimi, delegimi i gjyqtarëve;

f) raportet;

g) të ndryshme.

**-Apostil:** ky regjistër evidenton dokumentet gjyqësore për çertifikim duke përfshirë ato që dalin jashtë shtetit të Kosovës siç janë: aktgjykimet, aktvendimet, vërtetimet, garancionet.

**-PPr** (Penale Paraprake) - ky regjistër evidenton të gjitha kërkesat për masa siguruese siç janë:

a) paraburgimet dhe arrestet shtëpiake;

b) lajmërimet në stacionin policor;

c) kërkesat për fillimin e hetimeve.

**-PK** (Kolegji Penal) - ky regjistër evidenton të gjitha ankesat e ushtruara kundër vendimeve të gjyqtarit të PPr, si:

a) kërkesat për shlyerje nga evidenca penale;

b) kërkesa për zbutje të jashtëzakonshme të dënimit;

c) kërkesa për bashkimin e dënimeve;

d) propozimet për zgjatjen e paraburgimit;

e) ankesë kundër aktvendimit te shkallës së parë;

f) njohja e vendimeve të huaja penale.

**-PKM** (Kolegji Penal për të Mitur) - ky regjistër evidenton:

a) ankesat kundër aktvendimit mbi caktimin e paraburgimit të të miturve;

b) propozimi i prokurorisë për vazhdimin e paraburgimit të të miturve;

c) kërkesë për shkëputjen e paraburgimit.

**-PKA** (Konfirmimit të Aktakuzës Penale) - ky regjistër evidenton të gjitha aktakuzat dhe paditësin subsidiar.

**-PPrM** (Paraprake Penale për të Mitur) -ky regjistër evidenton:

a) paraburgimet;

b) arrestet shtëpiake;

c) lajmërimet në stacionin policor për kryesit e veprave penale për të mitur;

d) aktvendimet për fillimin e procedurës përgatitore.

**-P** (Lëndeve Penale) -ky regjistër evidenton:

a) propozim akuzat;

b) aktakuzat e konfirmuara;

c) paditë private;

d) padite subsidiare.

**-PKR** (Penale Krime të rënda) - ky regjistër evidenton të gjitha lëndët penale që bien në kompetencë të Departamentit të Krimeve të rënda

**-PM** (Penale për të Mitur) - ky regjistër evidenton propozimet për shqiptimin e masave edukative për kryesit e mitur.

**-PN** ( Të Ndryshme Penale) - ky regjistër evidenton kërkesat për:

a) lëshimin e çertifikatave që nuk janë nën hetime si dhe vërtetime të ndryshme;

b) procesverbalet mbi kqyrjen e vendit të ngjarjes nga gjyqtarët;

c) kërkesat për lëshimin e ekspertizave;

d) kërkesa të ndryshme penale;

**-PED/ED/EDGJ** (Ekzekutimit të Dënimeve Penale/Dënimet Alternative/Dënimet me Gjobë) - ky regjistër evidenton çdo propozim për vuajtjen e dënimit, pas plotfuqishmërisë së aktgjykimeve

të gjykatës Themelore dhe të gjykatave tjera për të pandehurin me vendbanim në seli të gjykatës gjegjëse.

**-C** (Lëndë Civile) -ky regjistër evidenton:

a) kontestet e marrëdhënieve martesore dhe familjare;

b) kontestet e trashëgimisë;

c) kontestet nga e drejta reale;

d) kontestet në bazë të kontratës dhe veprimeve juridike;

e) kontestet nga lëmi i ndërtimtarisë;

f) kontestet lidhur me komunat dhe shërbimet e ngjashme;

g) kontestet për kompenzimin e dëmit;

h) kontestet e punës dhe kontestet tjera të cilat nuk janë të sistemuara në kontestet e mësipërme.

**-CN** (Të Ndryshme Civile) - ky regjistër evidenton këto kërkesa:

a) heqja dhe kthimi i zotësisë për të vepruar;

b) shpallja e personit të zhdukur si të vdekur;

c) provimi i faktit të vdekjes, zgjatja;

d) heqja dhe kthimi i së drejtës prindërore;

e) dhënia e lejës për lidhjen e martesës para moshës madhore;

f) caktimi i kompenzimit për pasurinë e ekspropriuar;

g) ndarja e sendeve dhe pasurisë së përbashkët me marrëveshje;

h) lidhja e kontratës mbi mbajtjen e përjetshme;

i) rregullimi mexheve dhe ndarja fizike;

j) përpilimi i testamentit dhe testamenti gjyqësor;

k) revokimi i testamentit, ruajtja e testamentit të shkruar;

l) njohja e vendimeve të huaja civile etj.

**-CP** (Përmbarimore Civile ) - ky regjistër evidenton çdo propozim për:

a) përmbarimet e vendimeve siç janë: aktgjykimi, aktvendimi i plotfuqishëm nga ana e gjykatave apo organeve komunale ku mungon organi ekzekutues pranë atij organi;

b) përmbarimet sipas dokumentit autentik.

**-CT** (Trashëgimore Civile) - ky regjistër evidenton të gjitha kërkesat për rregullimin e trashëgimisë dhe të pasurisë së gjetur më vonë.

**-A** (Lëndë Administrative) - ky regjistër evidenton të gjitha konfliktet administrative. Këtë regjistër e mban vetëm gjykata Themelore në Prishtinë.

**-VR** (Për Vërtetime) - ky regjistër evidenton të gjitha llojet e kontratave mbi shitblerje të

palujtshmerisë, automjeteve, autorizimet, deklaratat etj.

**-VG** (Për Vërtetimin e Garancioneve) - ky regjistër evidenton të gjitha ato fletëgarancione për ftuarjen e mysafirëve nga vendet e jashtme si për persona fizikë ashtu edhe për persona juridikë.

**-NJN** (Për Ndihmë Juridike Ndërkombëtare) - ky regjistër evidenton çdo dokument të dërguar nga Ministria e drejtësisë apo shtetet tjera të cilat kërkojnë ndihmë për dorëzimin e çdo lloj dokumenti të lëshuar nga ato shtete për shtetasit tonë.

**-NJV** (Për Ndihmë Vendore) - ky regjistër evidenton çdo lloj dokumenti apo kërkese të arritur nga gjykata vendore për kërkesë të ndihmës juridike, marrja në pyetje e ndonjë dëshmitari, dhënia e ndonjë deklarate për trashëgimi.

**-EK**(Kontestet Ekonomike) - ky regjistër evidenton kontestet ndërmjet personave juridikë vendorë dhe të huaj lidhur me çështjet e tyre afariste siç vijon:

a) borxhin, kompensimin e dëmit, fitimin e humbur, shkëputjen e kontratës, anulimin e kontratës;

b) sipas ankesave për mosregjistrim të bizneseve dhe të gjitha çështjet kontestuese që lindin tek shoqëritë tregtare;

c) Pronësia intelektuale, të drejtat e autorit;

d) pronësia industriale, markën tregtare, dizajnin industrial dhe patentat.

**-EF** (Falimentimet Ekonomike)**;** ky regjistër evidenton të gjitha kërkesat:

a) kërkesat për filllimin e procedurës së falimentimit;

b) riorganizmin e personave juridikë në falimentim;

c) likudimin e personave juridikë në falimentim.

**-EP**(Përmbarimore Ekonomike); ky regjistër evidenton propozimet siç vijon:

a) Përmbarimet sipas dokumentit autentik(faturës);

b) përmbarimin e vendimeve të plotëfuqishme siç janë: aktgjykimet e gjykatës Ekonomike, aktvendimet, pajtimin gjyqësor, aktgjykimet e arbitrazhit.

**-K** (Procedurë Kundërvajtëse) - ky regjistër evidenton kërkesat e parashtruara nga organet

kompetente për kundërvajtjet nga lëmenjtë siç janë:

a) rendi dhe qetësia publike (kërkesat e ushtruara nga stacioni policor dhe organet kompetente);

b) siguria dhe komunikacioni;

c) siguria publike;

d) ekonomik;

e) financa;

f) arsim, shkencë, kulturë dhe informime;

g) mbrojtje shëndetsore e sociale, sigurimi shëndetësor dhe mbrojtja e ambientit jetësor të njeriut.

**-KM** (Procedurë Kundërvajtëse për të Mitur) - ky regjistër evidenton të gjitha kërkesat për ngritjen e procedurës kundërvajtëse ndaj personave të mitur, për veprat kundërvajtëse të

përcaktuara në regjistrin “Procedurë Kundërvajtëse (K)”.

**-KE** (Ekzekutime Kundërvajtëse ) - ky regjistër evidenton të gjitha vendimet nga divizioni për kundërvajtje që kanë marrë formën e prerë.

**-PCD** (Corpus Delicti) -ky regjistër evidenton llojet e mjeteve me të cilat është kryer vepra penale**.**

**-PEP** (Personat në Evidencë Penale) - ky regjistër evidenton çdo person i cili është shpallur fajtor me aktgjykim.

**-UGJK** (Urdhëresë Gjyqësore Konfidenciale) - ky regjistër evidenton çdo urdhëresë të lëshuar me kërkesën e ushtruar nga policia e Kosovës, prokuroria etj.

**-Arkivës -** në këtë regjistër, regjistrohen:

a) pranimi i lëndëve në arkivë dhe

b) lëvizja e lëndëve jashtë arkivës.